ประกาศนายทะเบียนเรื่อง หลักเกณฑ์ วิธีการและเงื่อนไข การให้ความเห็นชอบนิติบุคคลเป็นผู้ประเมินราคาอสังหาริมทรัพย์------------------------------------------- อาศัยอํานาจตามความในข้อ 2 แห่งประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันชีวิต ลงวันที่ 27 ตุลาคม 2542 และประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันวินาศภัย ลงวันที่ 16 มิถุนายน 2543 นายทะเบียนประกาศกําหนดหลักเกณฑ์ วิธีการ และเงื่อนไขการให้ความเห็นชอบนิติบุคคลเป็นผู้ประเมินราคาอสังหาริมทรัพย์ไว้ ดังต่อไปนี้ข้อ ๑ ในประกาศนี้ "อสังหาริมทรัพย์" หมายความว่า ที่ดิน อาคาร หรือสิ่งปลูกสร้าง "ผู้ประเมินราคาอสังหาริมทรัพย์" หมายความว่า นิติบุคคลที่มีวัตถุประสงค์และประกอบธุรกิจประเมินราคาอสังหาริมทรัพย์เป็นทางค้าปกติ "ผู้ประเมินราคาหลัก" หมายความว่า ผู้ที่รับผิดชอบในการประเมินราคาอสังหาริมทรัพย์ ซึ่งได้รับความเห็นชอบจากสมาคมให้เป็นผู้ประเมินราคาหลักและเป็นผู้ลงลายมือชื่อในรายงานการประเมินราคาอสังหาริมทรัพย์ "สมาคม" หมายความว่า สมาคมผู้ประเมินค่าทรัพย์สินแห่งประเทศไทย หรือสมาคมนักประเมินราคาอิสระไทยหรือองค์กรที่นายทะเบียนประกาศกําหนด "ผู้บริหาร" หมายความว่า กรรมการ ผู้จัดการ และผู้ดํารงตําแหน่งระดับบริหารในสายงานด้านการประเมินราคาอสังหาริมทรัพย์ที่เป็นระดับผู้จัดการฝ่ายขึ้นไปหรือเทียบเท่า "บริษัท" หมายความว่า บริษัทที่ได้รับใบอนุญาตประกอบธุรกิจประกันชีวิตหรือประกันวินาศภัยและหมายความรวมถึงสาขาของบริษัทประกันภัยต่างประเทศที่ได้รับใบอนุญาตให้ประกอบธุรกิจประกันชีวิตหรือประกันวินาศภัยในราชอาณาจักรตามพระราชบัญญัติประกันชีวิต พ.ศ. 2535 และพระราชบัญญัติประกันวินาศภัย พ.ศ. 2535 แล้วแต่กรณีด้วย "ผู้ที่เกี่ยวข้อง" หมายความว่า บุคคลผู้ที่เกี่ยวข้องกับผู้ประเมินราคาอสังหาริมทรัพย์ในลักษณะอย่างใดอย่างหนึ่งดังต่อไปนี้ (1) คู่สมรสของกรรมการ (2) บุตรที่ยังไม่บรรลุนิติภาวะของกรรมการ (3) ผู้ว่าจ้างที่เป็นห้างหุ้นส่วนสามัญที่กรรมการ หรือบุคคลตาม (1) หรือ (2) เป็นหุ้นส่วน (4) ผู้ว่าจ้างที่เป็นหุ้นส่วนจํากัดที่กรรมการ หรือบุคคลตาม (1) หรือ (2) เป็นหุ้นส่วนจําพวกไม่จํากัดความรับผิด หรือเป็นหุ้นส่วนจําพวกจํากัดความรับผิดชอบรวมกันเกินกว่าร้อยละสามสิบของทุนทั้งหมดของห้างหุ้นส่วนจํากัดนั้น (5) ผู้ว่าจ้างที่เป็นบริษัทจํากัดที่กรรมการ หรือบุคคลตาม (1) หรือ (2) หรือผู้ว่าจ้างตาม (3) หรือ (4) ถือหุ้นรวมกันเกินกว่าร้อยละสามสิบของจํานวนหุ้นที่จําหน่ายได้แล้วทั้งหมดของบริษัทจํากัดนั้น (6) บริษัทที่กรรมการ หรือบุคคลตาม (1) หรือ (2) หรือผู้ว่าจ้างตาม (3) หรือ (4) หรือ (5) ถือหุ้นรวมกันเกินกว่าร้อยละสามสิบของจํานวนหุ้นที่จําหน่ายได้แล้วทั้งหมดของบริษัทนั้น "นายทะเบียน" หมายความว่า นายทะเบียนตามพระราชบัญญัติประกันชีวิต พ.ศ. 2535 หรือพระราชบัญญัติประกันวินาศภัย พ.ศ. 2535หมวด ๑ การขอและการให้ความเห็นชอบ--------------------------------ส่วน ๑ ผู้ประเมินราคาอสังหาริมทรัพย์--------------------------------ข้อ ๒ นิติบุคคลใดประสงค์จะเป็นผู้ประเมินราคาอสังหาริมทรัพย์ให้นิติบุคคลนั้นยื่นคําขอรับความเห็นชอบต่อนายทะเบียนตามรายการและแบบที่แนบท้ายประกาศนี้ข้อ ๓ นิติบุคคลที่ยื่นคําขอรับความเห็นชอบจะได้รับความเห็นชอบจากนายทะเบียนให้เป็นผู้ประเมินราคาอสังหาริมทรัพย์ต่อเมื่อ (1) จัดตั้งขึ้นในรูปบริษัทจํากัดตามประมวลกฎหมายแพ่งและพาณิชย์ หรือบริษัทมหาชนจํากัดตามกฎหมายว่าด้วยบริษัทมหาชนจํากัด (2) ได้รับความเห็นชอบจากสมาคมให้เป็นบริษัทประเมินราคาทรัพย์สิน (3) มีหลักเกณฑ์และแนวทางการปฏิบัติงานที่ชัดเจน รัดกุมเพียงพอทําให้เชื่อถือได้ว่าสามารถควบคุมให้การปฏิบัติงานประเมินราคาอสังหาริมทรัพย์เป็นไปตามมาตรฐานและจรรยาบรรณในการประกอบวิชาชีพ และต้องไม่มีลักษณะดังต่อไปนี้ (ก) ขาดความรับผิดชอบหรือขาดจรรยาบรรณในการประกอบวิชาชีพเยี่ยงผู้มีวิชาชีพจะพึงกระทําในการประเมินราคาอสังหาริมทรัพย์ (ข) มีพฤติกรรมที่แสดงให้เห็นว่าขาดความรับผิดชอบหรือขาดความระมัดระวังหรือขาดความซื่อสัตย์สุจริตในการประเมินราคาอสังหาริมทรัพย์ หรือมีการจัดทํารายงานการประเมินราคาอสังหาริมทรัพย์ไม่ถูกต้องหรือไม่ครบถ้วนในสาระสําคัญหรือไม่เป็นไปตามมาตรฐานวิชาชีพในสาระสําคัญในประการที่น่าจะมีผลกระทบต่อการตัดสินใจของผู้ใช้รายงานการประเมินราคาอสังหาริมทรัพย์หรือทําให้ผู้ใช้รายงานการประเมินราคาอสังหาริมทรัพย์สําคัญผิดในราคาอสังหาริมทรัพย์ที่ประเมิน (ค) มีประวัติถูกเปรียบเทียบปรับหรือเคยต้องคําพิพากษาถึงที่สุดว่ามีความผิดและถูกลงโทษในคดีอาญาเกี่ยวกับการบริหารงานที่มีลักษณะเป็นการหลอกลวง ทุจริต เจตนาปกปิดข้อมูลหรือเป็นการกระทําอันไม่เป็นธรรมเกี่ยวกับการประเมินราคาอสังหาริมทรัพย์ หรือเคยต้องคําพิพากษาถึงที่สุดในคดีแพ่งให้ต้องรับผิดเนื่องจากการบริหารงานในลักษณะดังกล่าว (ง) อยู่ระหว่างการถูกกล่าวโทษจากเจ้าพนักงานหรือหน่วยงานที่มีอํานาจตามกฎหมาย หรืออยู่ระหว่างการถูกดําเนินคดีอาญาในชั้นศาลเกี่ยวกับการบริหารงานที่มีลักษณะเป็นการหลอกลวง ทุจริต เจตนาปกปิดข้อมูล หรือกระทําการอันไม่เป็นธรรมเกี่ยวกับการประเมินราคาอสังหาริมทรัพย์ (4) ต้องมีผู้บริหารและผู้ประเมินราคาหลักที่มีความรู้ความสามารถหรือมีประสบการณ์ในการประเมินราคาอสังหาริมทรัพย์เป็นอย่างดี มีจรรยาบรรณในการประกอบวิชาชีพประเมินราคาอสังหาริมทรัพย์ มีความซื่อสัตย์สุจริต มีความตั้งใจที่จะดําเนินธุรกิจอย่างต่อเนื่อง มีความรับผิดชอบต่อสาธารณชน และต้องไม่มีลักษณะดังต่อไปนี้ (ก) มีประวัติเคยถูกไล่ออก ปลดออก หรือให้ออก เนื่องจากการกระทําทุจริต (ข) มีประวัติการทํางานอันส่อไปในทางไม่สุจริต (ค) มีพฤติกรรมที่แสดงให้เห็นว่าขาดความรับผิดชอบหรือขาดความระมัดระวังหรือขาดความซื่อสัตย์สุจริตในการประเมินราคาอสังหาริมทรัพย์ หรือมีการจัดทํารายงานการประเมินราคาอสังหาริมทรัพย์ไม่ถูกต้องหรือไม่ครบถ้วนในสาระสําคัญ หรือไม่เป็นไปตามมาตรฐานวิชาชีพในสาระสําคัญในประการที่น่าจะมีผลกระทบต่อการตัดสินใจของผู้ใช้รายงานการประเมินราคาอสังหาริมทรัพย์หรือทําให้ผู้ใช้รายงานการประเมินราคาอสังหาริมทรัพย์สําคัญผิดในราคาอสังหาริมทรัพย์ที่ประเมิน (ง) มีประวัติถูกเปรียบเทียบปรับหรือเคยต้องคําพิพากษาถึงที่สุดว่ามีความผิดและถูกลงโทษในคดีอาญาเกี่ยวกับการบริหารงานที่มีลักษณะเป็นการหลอกลวงทุจริตเจตนาปกปิดข้อมูลหรือกระทําการอันไม่เป็นธรรมเกี่ยวกับการประเมินราคาอสังหาริมทรัพย์หรือเคยต้องคําพิพากษาถึงที่สุดในคดีแพ่งให้ต้องรับผิดเนื่องจากการบริหารงานในลักษณะดังกล่าว (จ) อยู่ระหว่างการถูกกล่าวโทษจากเจ้าพนักงานหรือหน่วยงานที่มีอํานาจตามกฎหมาย หรืออยู่ระหว่างการถูกดําเนินคดีอาญาในชั้นศาลเกี่ยวกับการบริหารงานที่มีลักษณะเป็นการหลอกลวง ทุจริต เจตนาปกปิดข้อมูล หรือกระทําการอันไม่เป็นธรรมเกี่ยวกับการประเมินราคาอสังหาริมทรัพย์ (ฉ) เป็นบุคคลที่เป็นเหตุให้ผู้ประเมินราคาอสังหาริมทรัพย์อื่นถูกนายทะเบียนสั่งพักหรือสั่งเพิกถอนการให้ความเห็นชอบและผู้ประเมินราคาอสังหาริมทรัพย์นั้นยังคงอยู่ระหว่างถูกสั่งพักหรือถูกเพิกถอนการให้ความเห็นชอบหรืออยู่ในระหว่างระยะเวลาที่ยังไม่อาจยื่นคําขอรับความเห็นชอบใหม่ได้ (5) ต้องมีผู้ประเมินราคาหลักที่ได้รับความเห็นชอบจากนายทะเบียนให้เป็นผู้ประเมินราคาหลักเป็นพนักงานประจําอย่างน้อย 2 คน และอย่างน้อยหนึ่งคนต้องมีประสบการณ์ด้านการประเมินราคาอสังหาริมทรัพย์ในประเทศไทยมาแล้วอย่างน้อย 2 ปี ก่อนวันยื่นคําขอรับความเห็นชอบเป็นผู้ประเมินราคาหลัก ในกรณีที่ผู้ประเมินราคาอสังหาริมทรัพย์ ผู้บริหาร หรือผู้ประเมินราคาหลักมีลักษณะไม่เป็นไปตาม (3) หรือ (4) แต่นายทะเบียนเห็นว่าเหตุที่ทําให้มีลักษณะไม่เป็นไปตามหลักเกณฑ์ดังกล่าวเป็นเรื่องไม่ร้ายแรงหรือได้ดําเนินการแก้ไขแล้ว นายทะเบียนจะไม่นําเหตุดังกล่าวมาประกอบการพิจารณาก็ได้ข้อ ๔ ในการพิจารณาคําขอรับความเห็นชอบ นายทะเบียนอาจแจ้งเป็นหนังสือให้ผู้ประเมินราคาอสังหาริมทรัพย์จัดให้ผู้บริหาร ผู้ประเมินราคาหลักหรือพนักงานอื่นใดมาทดสอบความรู้ ความสามารถ หรือชี้แจง หรือส่งเอกสารหลักฐานเพิ่มเติมได้ตามที่เห็นสมควรภายในระยะเวลาที่นายทะเบียนกําหนด และในกรณีที่เห็นสมควร นายทะเบียนหรือผู้ซึ่งนายทะเบียนมอบหมายอาจไปตรวจดูสถานประกอบธุรกิจของผู้ประเมินราคาอสังหาริมทรัพย์ด้วยก็ได้ ในกรณีที่ผู้ประเมินราคาอสังหาริมทรัพย์ไม่จัดให้บุคคลตามวรรคหนึ่งมาทดสอบความรู้ ความสามารถ หรือให้ชี้แจง หรือไม่ส่งเอกสารเพิ่มเติม หรือบุคคลดังกล่าวไม่มาทดสอบความรู้ความสามารถตามเวลาที่นายทะเบียนกําหนด หรือไม่มาชี้แจง ไม่ส่งเอกสารหลักฐาน หรือจัดส่งเอกสารหลักฐานไม่ถูกต้องไม่ครบถ้วนภายในระยะเวลาที่นายทะเบียนกําหนด ให้ถือว่าผู้ประเมินราคาอสังหาริมทรัพย์นั้นยกเลิกคําขอรับความเห็นชอบเป็นผู้ประเมินราคาอสังหาริมทรัพย์ข้อ ๕ นายทะเบียนจะแจ้งผลการพิจารณาการขอรับความเห็นชอบเป็นหนังสือไปยังผู้ยื่นคําขอตามที่อยู่ที่ระบุไว้ในใบคําขอภายในสามสิบวันทําการนับแต่วันที่นายทะเบียนได้รับเอกสารหลักฐานที่ถูกต้องครบถ้วนตามที่กําหนดไว้ในรายการและแบบคําขอรับความเห็นชอบเป็นผู้ประเมินราคาอสังหาริมทรัพย์ข้อ ๖ การให้ความเห็นชอบเป็นผู้ประเมินราคาอสังหาริมทรัพย์ให้มีกําหนดระยะเวลาคราวละสองปีตั้งแต่วันที่ที่นายทะเบียนกําหนดไว้ในหนังสือแจ้งการให้ความเห็นชอบ ผู้ประเมินราคาอสังหาริมทรัพย์ใดประสงค์จะเป็นผู้ประเมินราคาอสังหาริมทรัพย์ในคราวต่อไปต้องยื่นคําขอรับความเห็นชอบต่ออายุต่อนายทะเบียนตามรายการและแบบที่แนบท้ายประกาศนี้ล่วงหน้าไม่น้อยกว่าหกสิบวันก่อนวันที่สิ้นสุดระยะเวลาการให้ความเห็นชอบในคราวก่อน การให้ความเห็นชอบสิ้นสุดลงเนื่องจากการขาดต่ออายุ หรือเนื่องจากไม่ได้รับความเห็นชอบการต่ออายุตามความในวรรคก่อน หากผู้ประเมินราคาอสังหาริมทรัพย์นั้นประสงค์จะเป็นผู้ประเมินราคาอสังหาริมทรัพย์ต่อไปให้ยื่นคําขอรับความเห็นชอบใหม่ข้อ ๗ ในกรณีที่นายทะเบียนไม่ให้ความเห็นชอบเป็นผู้ประเมินราคาอสังหาริมทรัพย์ เนื่องจากผู้ประเมินราคาอสังหาริมทรัพย์มีลักษณะไม่เป็นไปตามที่กําหนดในข้อ 3 นายทะเบียนอาจกําหนดระยะเวลาหรือเงื่อนไขในการยื่นคําขอรับความเห็นชอบในครั้งใหม่ก็ได้ โดยคํานึงถึงความร้ายแรงของเหตุที่ทําให้มีลักษณะไม่เป็นไปตามข้อกําหนดดังกล่าวเป็นรายกรณีไป หากนายทะเบียนกําหนดระยะเวลาการยื่นคําขอขอรับความเห็นชอบใหม่ระยะเวลาดังกล่าวต้องไม่เกินสามปีนับแต่วันที่คณะกรรมการเปรียบคดีความผิดมีคําสั่งเปรียบเทียบปรับ หรือนับแต่วันที่พ้นโทษในคดีอาญาตามคําพิพากษาถึงที่สุด หรือนับแต่วันที่ศาลมีคําพิพากษาถึงที่สุดในคดีแพ่ง หรือนับแต่วันที่นายทะเบียนมีหนังสือแจ้งการไม่ให้ความเห็นชอบส่วน ๒ ผู้ประเมินราคาหลัก--------------------------------ข้อ ๘ ผู้ประเมินราคาอสังหาริมทรัพย์ประสงค์จะแต่งตั้งบุคคลใดเป็นผู้ประเมินราคาหลัก ให้ผู้ประเมินราคาอสังหาริมทรัพย์นั้นยื่นคําขอรับความเห็นชอบต่อนายทะเบียนตามรายการและแบบที่แนบท้ายประกาศนี้ข้อ ๙ ผู้ประเมินราคาหลักต้องมีคุณสมบัติดังต่อไปนี้ (1) เป็นพนักงานประจําของผู้ประเมินราคาอสังหาริมทรัพย์ที่ยื่นคําขอรับความเห็นชอบ (2) เป็นผู้ที่มีประสบการณ์ในการประเมินราคาอสังหาริมทรัพย์อย่างต่อเนื่องไม่น้อยกว่า 2 ปี ก่อนวันยื่นคําขอรับความเห็นชอบ (3) ได้รับความเห็นชอบจากสมาคมให้เป็นผู้ประเมินราคาหลักและเป็นสมาชิกของสมาคม (4) ไม่เคยต้องโทษจําคุกโดยคําพิพากษาถึงที่สุดให้จําคุกในความผิดเกี่ยวกับทรัพย์ที่กระทําโดยทุจริต (5) ไม่เคยถูกผู้ประเมินราคาอสังหาริมทรัพย์ใดไล่ออก ปลดออก หรือให้ออก เนื่องจากไม่ปฏิบัติหน้าที่ให้เป็นไปตามมาตรฐานวิชาชีพ หรือจรรยาบรรณในการประกอบวิชาชีพ (6) ไม่อยู่ระหว่างการถูกสั่งพักการให้ความเห็นชอบเป็นผู้ประเมินราคาหลักข้อ ๑๐ ให้นําความในข้อ 5 มาใช้บังคับกับการพิจารณาคําขอรับความเห็นชอบเป็นผู้ประเมินราคาหลักโดยอนุโลมหมวด ๒ การประเมินราคาอสังหาริมทรัพย์--------------------------------ข้อ ๑๑ ในการประเมินราคาอสังหาริมทรัพย์ ผู้ประเมินราคาอสังหาริมทรัพย์ต้องรักษาจรรยาบรรณในการประกอบวิชาชีพเยี่ยงผู้มีวิชาชีพประเมินราคาอสังหาริมทรัพย์จะพึงกระทําในกิจการเช่นว่านั้น และต้องปฏิบัติดังต่อไปนี้ (1) ปฏิบัติหน้าที่ด้วยความรับผิดชอบ โดยใช้ความรู้ ความสามารถ และประสบการณ์และความระมัดระวัง (2) ประเมินราคาอสังหาริมทรัพย์ โดยใช้หลักเกณฑ์การประเมินราคาอสังหาริมทรัพย์และจัดทํารายงานการประเมินราคาอสังหาริมทรัพย์ตามมาตรฐานที่กําหนดโดยสมาคม และข้อกําหนดเพิ่มเติมตามที่นายทะเบียนกําหนดให้ปฏิบัติ ในกรณีที่สมาคมมิได้กําหนดมาตรฐานไว้ และนายทะเบียนไม่ได้กําหนดเพิ่มเติมให้ต้องปฏิบัติ ให้ผู้ประเมินราคาอสังหาริมทรัพย์และผู้ประเมินราคาหลักปฏิบัติหน้าที่และประเมินราคาอสังหาริมทรัพย์นั้นตามมาตรฐานที่เป็นที่ยอมรับในระดับสากล ในการนี้ให้ระบุมาตรฐานที่ใช้ไว้ในรายงานการประเมินราคาอสังหาริมทรัพย์ด้วย (3) รายงานการประเมินราคาอสังหาริมทรัพย์ที่จัดทําขึ้นต้องลงลายมือชื่อของกรรมการผู้มีอํานาจลงนามผูกพันผู้ประเมินราคาอสังหาริมทรัพย์และลงลายมือชื่อผู้ประเมินราคาหลัก (4) จัดทํากระดาษทําการ (Working paper) เพื่อบันทึกและใช้เป็นหลักฐานอ้างอิงการประเมิน และอ้างอิงการจัดทํารายงานการประเมินราคาอสังหาริมทรัพย์ กระดาษทําการดังกล่าวต้องเก็บรักษาไว้อย่างน้อยห้าปีนับแต่วันที่ออกรายงานการประเมินราคาอสังหาริมทรัพย์นั้นข้อ ๑๒ ห้ามมิให้ผู้ประเมินราคาอสังหาริมทรัพย์รับประเมินราคาอสังหาริมทรัพย์ในกรณีดังต่อไปนี้ เว้นแต่นายทะเบียนจะกําหนดให้เป็นอย่างอื่น (1) ผู้ประเมินราคาอสังหาริมทรัพย์มีความสัมพันธ์ในเชิงการถือหุ้นกับบริษัท หรือกับผู้ว่าจ้าง รวมทั้งผู้ที่เกี่ยวข้องกับบริษัท หรือกับผู้ว่าจ้างด้วย (2) ผู้บริหารของผู้ประเมินราคาอสังหาริมทรัพย์ หรือบุคคลที่ลงลายมือชื่อในรายงานประเมินราคาอสังหาริมทรัพย์เป็นผู้ว่าจ้าง หรือเป็นผู้บริหาร พนักงาน กรรมการของผู้ว่าจ้างหรือบริษัท (3) ผู้ประเมินราคาอสังหาริมทรัพย์เป็นตัวแทนหรือนายหน้าขายอสังหาริมทรัพย์ที่ประเมินนั้นในวันที่จัดทํารายงานการประเมินราคาอสังหาริมทรัพย์ หรือเคยเป็นตัวแทนหรือนายหน้าขายอสังหาริมทรัพย์ที่ประเมินราคานั้นภายในระยะเวลาหกเดือนก่อนหรือหลังวันที่จัดทํารายงานการประเมินราคาอสังหาริมทรัพย์นั้น (4) ผู้ประเมินราคาอสังหาริมทรัพย์หรือผู้บริหารของผู้ประเมินราคาอสังหาริมทรัพย์มีความเกี่ยวข้องหรือมีส่วนได้เสียไม่ว่าทางตรงหรือทางอ้อมกับบริษัทหรือกับผู้ว่าจ้างหรือกับอสังหาริมทรัพย์ที่ประเมินราคาให้ผู้ว่าจ้างในลักษณะที่อาจเป็นเหตุให้ผู้ประเมินราคาอสังหาริมทรัพย์ขาดความเป็นอิสระในการทําหน้าที่เป็นผู้ประเมินราคาอสังหาริมทรัพย์ข้อ ๑๓ ห้ามมิให้ผู้ประเมินราคาอสังหาริมทรัพย์จัดให้หรือยอมให้ผู้ประเมินราคาหลักที่มีความเกี่ยวข้องกับบริษัทหรือกับผู้ว่าจ้างที่มีลักษณะเช่นเดียวกับที่กําหนดไว้ในข้อ 12 รับผิดชอบประเมินราคาอสังหาริมทรัพย์หรือจัดทํารายงานการประเมินราคาอสังหาริมทรัพย์หรือลงลายมือชื่อในรายงานการประเมินราคาอสังหาริมทรัพย์สําหรับผู้ว่าจ้างรายนั้นข้อ ๑๔ ในกรณีที่ผู้ประเมินราคาอสังหาริมทรัพย์ไม่สามารถดํารงคุณสมบัติตามที่กําหนดในข้อ 3 หรือไม่สามารถปฏิบัติให้เป็นไปตามความในข้อ 11 ผู้ประเมินราคาอสังหาริมทรัพย์นั้นต้องแจ้งต่อนายทะเบียนโดยทันทีและต้องดําเนินการแก้ไขให้เสร็จสิ้นภายในสามสิบวันนับแต่วันที่ไม่สามารถดํารงคุณสมบัติ หรือไม่สามารถปฏิบัติหน้าที่ดังกล่าวได้หมวด ๓ การพักหรือการเพิกถอนการให้ความเห็นชอบ--------------------------------ข้อ ๑๕ เมื่อปรากฏหลักฐานต่อนายทะเบียนว่าผู้ประเมินราคาอสังหาริมทรัพย์ไม่สามารถดํารงคุณสมบัติตามที่กําหนดในข้อ 3 หรือปฏิบัติตามหน้าที่ตามข้อ 11 บกพร่อง ไม่เหมาะสม ไม่ครบถ้วน หรือฝ่าฝืนหรือไม่ปฏิบัติตามข้อ 12 หรือ 13 หรือข้อกําหนดอื่นตามประกาศนี้ นายทะเบียนอาจมีคําสั่งดังต่อไปนี้ก็ได้ (1) สั่งให้ชี้แจง ให้มาชี้แจง ส่งเอกสารหรือหลักฐานที่เกี่ยวข้อง (2) สั่งให้กระทํา หรือสั่งให้แก้ไขการกระทํา หรือให้งดเว้นการกระทํา (3) สั่งพักการให้ความเห็นชอบ ตามระยะเวลาที่นายทะเบียนเห็นสมควร ทั้งนี้ ไม่เกินหนึ่งปีนับแต่วันที่กําหนดไว้ในคําสั่งเมื่อเกิดเหตุตามที่กําหนดไว้ข้างต้นหรือเกิดเหตุตาม (1) หรือ (2) แต่มีลักษณะไม่ร้ายแรง ในการสั่งพักดังกล่าว นายทะเบียนอาจกําหนดเงื่อนไขใด ๆ ให้ต้องปฏิบัติด้วยก็ได้ข้อ ๑๖ เมื่อปรากฏหลักฐานต่อนายทะเบียนว่า เหตุตามที่กําหนดไว้ในข้อ 15 เกิดขึ้นมีลักษณะร้ายแรง หรือมีเหตุตามที่กล่าวไว้ข้างต้นเกิดขึ้นซ้ําอีกภายในระยะเวลาสองปีนับแต่วันที่เกิดเหตุครั้งก่อนนายทะเบียนอาจมีคําสั่งเพิกถอนการให้ความเห็นชอบแก่ผู้ประเมินราคาอสังหาริมทรัพย์นั้น และในการนี้นายทะเบียนอาจกําหนดเงื่อนไขใด ๆ ให้ต้องปฏิบัติด้วยก็ได้ข้อ ๑๗ ในกรณีที่ผู้ประเมินราคาหลักขาดคุณสมบัติตามที่กําหนดในข้อ 9 หรือปฏิบัติหน้าที่บกพร่อง ไม่เหมาะสม ไม่ครบถ้วน หรือฝ่าฝืนหรือไม่ปฏิบัติตามข้อกําหนดอื่นในประกาศนี้ นายทะเบียนอาจมีคําสั่งดังต่อไปนี้ก็ได้ (1) สั่งให้ชี้แจง ให้มาชี้แจงส่งเอกสารหรือหลักฐานที่เกี่ยวข้อง (2) สั่งให้กระทํา หรือสั่งให้แก้ไขการกระทํา หรือให้งดเว้นการกระทํา (3) สั่งพักการให้ความเห็นชอบตามระยะเวลาที่นายทะเบียนเห็นสมควร ทั้งนี้ต้องไม่เกินหนึ่งปีนับแต่วันที่กําหนดไว้ในคําสั่ง เมื่อหากปรากฏหลักฐานต่อนายทะเบียนว่า (ก) เหตุตามที่กําหนดไว้ข้างต้นมีลักษณะร้ายแรง (ข) มีเหตุตามที่กล่าวไว้ข้างต้นเกิดขึ้นซ้ําขึ้นอีกภายในระยะเวลาสองปีนับแต่วันที่เกิดเหตุครั้งก่อน (ค) ผู้ประเมินราคาหลักไม่ดําเนินการตาม (1) หรือ (2) ในการสั่งพักดังกล่าว นายทะเบียนอาจกําหนดเงื่อนไขใด ๆ ให้ต้องปฏิบัติด้วยก็ได้ข้อ ๑๘ ห้ามมิให้ผู้ประเมินราคาอสังหาริมทรัพย์ที่นายทะเบียนสั่งพักตามข้อ 15 ทําการเป็นผู้ประเมินราคาอสังหาริมทรัพย์จนกว่าจะพ้นระยะเวลาที่นายทะเบียนได้กําหนดไว้ในคําสั่งข้อ ๑๙ ผู้ประเมินราคาอสังหาริมทรัพย์ใดถูกเพิกถอนการให้ความเห็นชอบตามข้อ 16 หากประสงค์จะเป็นผู้ประเมินราคาอสังหาริมทรัพย์อีก ให้ยื่นคําขอรับความเห็นชอบต่อนายทะเบียนได้เมื่อพ้นกําหนดระยะเวลาที่มีนายทะเบียนกําหนดไว้ในคําสั่ง ทั้งนี้ระยะเวลาดังกล่าวต้องไม่เกินห้าปีนับแต่วันที่มีคําสั่ง เมื่อพ้นระยะเวลาที่นายทะเบียนกําหนด หรือเมื่อผู้ประเมินราคาอสังหาริมทรัพย์ที่ถูกเพิกถอนการให้ความเห็นชอบได้ปฏิบัติตามเงื่อนไขที่นายทะเบียนกําหนดแล้ว นายทะเบียนจะไม่นําเหตุในการเพิกถอนการให้ความเห็นชอบในครั้งก่อนมาประกอบการพิจารณาคําขอรับความเห็นชอบครั้งหลังอีกข้อ ๒๐ ในกรณีที่ผู้ประเมินราคาอสังหาริมทรัพย์ไม่สามารถดํารงคุณสมบัติตามที่กําหนดในข้อ 3 (2) เนื่องจากการให้ความเห็นชอบที่ได้รับจากสมาคมหมดอายุลง หากผู้ประเมินราคาอสังหาริมทรัพย์นั้นได้รับการต่ออายุการให้ความเห็นชอบจากสมาคมนั้นภายในหกสิบวันนับแต่วันที่การให้ความเห็นชอบเดิมหมดอายุ นายทะเบียนจะไม่ยกกรณีดังกล่าวขึ้นเป็นเหตุในการสั่งตามข้อ 16ข้อ ๒๑ การให้ความเห็นชอบที่สิ้นสุดลงเนื่องจากครบกําหนดระยะเวลาการให้ความเห็นชอบหรือเนื่องจากการขาดต่ออายุหรือเนื่องจากการไม่ได้รับความเห็นชอบต่ออายุให้เป็นผู้ประเมินราคาอสังหาริมทรัพย์ หรือเนื่องจากการถูกสั่งพักหรือถูกสั่งเพิกถอนการให้ความเห็นชอบตามข้อ 15 ข้อ 16 ข้อ 17 ไม่มีผลกระทบต่อรายงานการประเมินราคาอสังหาริมทรัพย์ที่ผู้ประเมินราคาอสังหาริมทรัพย์ได้จัดทําและผู้ประเมินราคาหลักได้ลงลายมือชื่อในรายงานดังกล่าวก่อนวันที่สิ้นสุดการเป็นผู้ประเมินราคาอสังหาริมทรัพย์หมวด ๔ บทเฉพาะกาล--------------------------------ข้อ ๒๒ ผู้ประเมินราคาอสังหาริมทรัพย์ที่ได้รับความเห็นชอบจากนายทะเบียนให้เป็นผู้ประเมินราคาอสังหาริมทรัพย์อยู่ก่อนวันที่ประกาศนี้ใช้บังคับ ให้ถือว่าเป็นผู้ประเมินราคาอสังหาริมทรัพย์ที่ได้รับความเห็นชอบตามประกาศนี้ จนกว่าจะครบกําหนดระยะเวลาเก้าสิบวันตั้งแต่วันที่ประกาศนี้ใช้บังคับ เมื่อครบกําหนดระยะเวลาตามวรรคแรกแล้ว ผู้ประเมินราคาอสังหาริมทรัพย์ดังกล่าวประสงค์จะเป็นผู้ประเมินราคาอสังหาริมทรัพย์ต่อไป ให้ยื่นคําขอรับความเห็นชอบใหม่ตามหลักเกณฑ์ วิธีการ และเงื่อนไขที่กําหนดไว้ในประกาศนี้ผู้มีอํานาจลงนาม - ประกาศ ณ วันที่ 4 มิถุนายน พ.ศ. 2544 นรวัฒน์ สุวรรณอธิบดีกรมการประกันภัยนายทะเบียน